Diari Oficial de la Generalitat Valenciana


Sumari del DOGV 8945, del 05-11-2020 (2020/8986)

Informació pública de l'aprovació de l'informe ambiental i territorial estratègic de l'estudi de detall per a l'ampliació de l'Hospital IMED Levante, al carrer de Santiago Ramón y Cajal, número 7.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8945

Data del DOGV
:   05-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/8986


Data del document
:   26-10-2020

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informació pública de l'aprovació de l'informe ambiental i territorial estratègic de l'estudi de detall per a l'ampliació de l'Hospital IMED Levante, al carrer de Santiago Ramón y Cajal, número 7. [2020/8986]  
En compliment d'allò que es disposa en l'article 51.7 de la Llei 5/2015, de 25 de juliol, de la Generalitat d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia número 4712/2017 de data 6 de novembre de 2017, es procedix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a ampliació de l'Hospital IMED Levante, en carrer Santiago Ramón y Cajal número 7. L'informe ambiental i territorial estratègic es troba inserit en la pàgina web: www.benidorm.org.  
A iniciativa de la mercantil Hospimar 2000, SL, amb CIF número F10259990 s'ha presentat en data 22 d'octubre de 2019 (REGING-11674) instància, a fi d'iniciar el procediment d'avaluació ambiental i territorial estratègica de l'estudi de detall per a ampliació de l'Hospital IMED Levante, situat al carrer Doctor Santiago Ramón y Cajal número 7, en sòl urbà, amb qualificació edificació oberta, grau 3, nivell d'ús a (EA-3a), parcel·les retolades amb el número 9-A2 (de 4.316,27 m²) i part de la parcel·la retolada amb el número 3-A (4.552,33 m²) del Projecte de compensació de la unitat d'actuació número 1 del PGMO 1990, aprovat pel Ple Municipal el 25.04.1996, en aplicació de la modificació puntual número 21 del PGMO (BOP núm. 32 de 14.02.2018) pel qual s'actualitza l'article 117 de les normes d'ús que regulen l'ús dotacional.  
Consta l'expedient de document inicial estratègic i esborrany de l'estudi de detall i estudi d'integració paisatgística, com determinen els articles 50.1 i 2, 40 i annexos VII i VIII de la LOTUP.  
Vist l'acord de la Comissió d'Avaluació Ambiental Estratègica de Plans i Programes en la seua sessió de data 16 d'octubre de 2020, els informes emesos per l'arquitecte municipal, i ponent de la Comissió d'Avaluació Ambiental i Territorial Estratègica de Plans i Programes, de data 8 d'octubre de 2020, per l'arquitecte municipal respecte de l'avantprojecte de data 8 d'octubre de 2020, de la prefectura d'Enginyeria municipal de data 14 d'octubre de 2020, l'informe emés per Vielca Ingenieros, SA, adjudicatària del contracte de serveis d'assistència tècnica externa ambiental per a la redacció, tramitació i execució del planejament i les obres públiques municipals, presentat mitjançant instància de 5 de març de 2020 (REGING-2704), en els quals s'analitza el document incial estratègic de l'estudi de detall de l'Hospital IMED Levante, i altra documentació, de conformitat amb el que es preveu en els articles 51, 57 i concordants de la LOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent en el municipi, no produeix increment significatiu en el consum de recursos; no modifica els objectius de qualitat en relació amb la gestió urbanística pel que, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, aquesta Alcaldia resol:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a ampliació de l'Hospital IMED Levante situat al carrer Doctor Santiago Ramón y Cajal núm. 7, en aplicació de la modificació puntual número 21 del PGMO de Benidorm, per no tindre efectes significatius sobre el medi ambient, conforme als criteris establits en l'annex VIII de la Llei 5/2015, de 25 de juliol, de la Generalitat d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
  
Segon  
Durant la tramitació urbanística de l'estudi de detall s'hauran de tindre en compte les següents consideracions:  
1. S'atendran les restriccions a l'edificació que recull l'article 20 (i incloses en l'annex I) del Decret 201/2015, de 29 d'octubre, del Consell, pel qual s'aprova el Pla d'acció territorial sobre prevenció del risc d'inundació en la Comunitat Valenciana (PATRICOVA). Aquest article fa referència al fet que, els ajuntaments, en el sòl urbà i en el sòl urbanitzable amb programa d'actuació integrada aprovat, afectat per perillositat d'inundació, hauran de verificar la incidència de la mateixa i imposar, quan siga procedent, condicions d'adequació de les futures edificacions, prenent com a referència les establides en l'annex I de la normativa del PATRICOVA. Així mateix impulsaran, juntament amb les restants administracions públiques implicades, la realització d'aquelles actuacions de reducció del risc d'inundació que siguen més prioritàries. D'acord amb l'article 11 del PATRICOVA, en fases de tramitació posteriors es podrà modificar la necessitat d'aplicació de les restriccions mitjançant la presentació d'un estudi d'inundabilitat específic que complisca amb l'indicat en l'article 12 del PATRICOVA i que justifique degudament la modificació proposada. L'estudi d'inundabilitat haurà d'identificar la probabilitat de reactivació dels fenòmens geomorfològics en la zona i els efectes susceptibles de generar-se, a més d'incloure solucions constructives en l'edificació com ara drenatge transversal, permeabilitat de murs i tanques de tancament, recorreguts extra d'evacuació, estanquitat de les conduccions d'instal·lacions, tancs de descàrrega, sistema de bombament independent per al drenatge a la xarxa de pluvials de les plantes soterrani i semisoterrani, grup electrogen per a subministrament d'emergència als bombaments de drenatge, ubicació de bancada del grup electrogen 80 cm per damunt del nivell del carrer, etc.  
2. Durant la tramitació urbanística de l'ED s'estudiarà per l'Àrea d'Enginyeria de l'Ajuntament de Benidorm les possibles millores en la xarxa de pluvials de l'àrea en la qual es localitza l'Hospital IMED Levante que minoren la incidència del risc d'inundació en la zona coherent per a, si escau, establir en el corresponent Conveni Urbanístic una obligació de l'execució a costa de la parcel·la.  
3. L'aprovació de l'estudi de detall donarà lloc a la corresponent sol·licitud de llicència d'obres, havent de justificar el compliment de la normativa i dels paràmetres urbanístics objecte de l'ED. La parcel·la on s'implanta en l'actualitat l'Hospital IMED Levante, té una superfície de 4.330,41 m², denominada 9-A-2 conforme al projecte de compensació. Conforme la llicència d'agrupació-segregació concedida per l'Ajuntament amb expedient número 1627/2019, la superfície de la finca D a incorporar per a l'estudi de detall serà de 4.552,33 m². Per tant la superfície total a considerar per a les dues parcel·les serà la de 8.882,74 m².  
  
  
Tercer  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no és possible cap recurs, sense perjudici dels quals, si escau, procedisquen en via judicial contenciós-administrativa enfront de la disposició de caràcter general que haguera aprovat el pla o programa, o bé, sense perjudici dels quals procedisquen en via administrativa enfront de l'acte, si s'escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret troben pertinents.  
  
Quart  
De conformitat amb el que es preveu en l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Cinqué  
Notificar aquesta resolució als interessats que apareguen en l'expedient ambiental d'aquesta actuació, incloent-hi aquesta resolució en la documentació del planejament urbanístic.  
Sisé  
De conformitat amb el que es preveu en l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
  
Benidorm, 26 d'octubre de 2020. La regidora delegada d'Urbanisme: Lourdes Caselles Domenech.